hotchpotch/miracl-hf-unified huggingface dataset:
แคเมอรอน บอร์ธวิก-แจ็กสัน
คาเมรอน เจก บอร์ธวิก-แจ็กสัน () เกิดเมื่อวันที่ 2 กุมภาพันธ์ ค.ศ. 1997 เป็นนักฟุตบอลอาชีพชาวอังกฤษ ปัจจุบันถูกยืมตัวไปเล่นให้กับสคันธอร์ปยูไนเต็ด ในตำแหน่งกองหลัง ไปจนถึงวันที่ 31 พฤษภาคม ค.ศ.2019
คาเมรอนเกิดเมื่อวันที่ 2 กุมภาพันธ์ 2540 โดยเป็นเด็กในท้องถิ่นคือเกิดที่เมือง แมนเชสเตอร์ ก้าวเข้าสู่ศูนย์ฝึกเยาวชนของสโมสรเมื่อปี 2546 ขณะอายุได้ 6 ปีและได้เซ็นสัญญาเป็นนักเตะอาชีพกับทางสโมสรเมื่อปี 2556 ขณะอายุได้ 16 ปี
โดยคาเมรอนได้ประเดิมสนามให้ทีมสำรองนัดแรกโดยลงมาเป็นตัวสำรองแทน ทอม ลอว์เรนซ์ ในนัดที่ทีมสำรองของทีมปีศาจแดงเปิดบ้านเอาชนะทีมสำรองของ โบลตัน วันเดอเรอร์ส ไปได้ 4-1 เมื่อวันที่ 16 กันยายน 2556 ซึ่งในฤดูกาล 2556-57 เขาได้ลงเล่นไปทั้งสิ้น 22 นัดพร้อมกันนั้นเขายังสามารถคว้าแชมป์ เอฟเอ ยูธ คัพ ได้ถึง 2 สมัยคือในปี 2557 และ 2558
ในฤดูกาล 2558-59 คาเมรอนได้รับการผลักดันขึ้นสู่ทีมชุดอายุไม่เกิน 21 ปีและได้มีโอกาสลงเล่นให้กับทีมชุดใหญ่ในฐานะตัวสำรองในนัดที่ทีมปีศาจแดงชนะ เวสต์บรอมมิชอัลเบียน 2-0 เมื่อวันที่ 7 พฤศจิกายน 2558 โดยลงมาเล่นแทน มาร์โกส โรโค ในนาทีที่ 76
คาเมรอนได้ลงเล่นในนามทีมชาติอังกฤษรุ่นอายุไม่เกิน 19 ปีไป 1 นัดในนัดที่ทีมสิงโตน้อยพบกับทีมชาติ ฮอลแลนด์ รุ่นอายุไม่เกิน 19 ปี เมื่อวันที่ 12 พฤศจิกายน 2558
สมเด็จพระพุทธโฆษาจารย์ (แสง ปญฺญาทีโป)
สมเด็จพระพุทธโฆษาจารย์ นามเดิม แสง ฉายา ปญฺญาทีโป เป็นสมเด็จพระราชาคณะฝ่ายมหานิกาย ได้ดำรงตำแหน่งสำคัญ เช่น เจ้าอาวาสวัดราชบุรณราชวรวิหารและเจ้าคณะใหญ่หนเหนือ
สมเด็จพระพุทธโฆษาจารย์ มีนามเดิมว่า แสง เกิดเมื่อวันพฤหัสบดีที่ 21 มิถุนายน พ.ศ. 2375 ตรงกับวันแรม 8 ค่ำเดือน 7 ปีมะโรง ต่อมาได้บรรพชาเป็นสามเณรอยู่วัดจักรวรรดิราชาวาสวรมหาวิหาร จนอายุได้ 15 ปีจึงย้ายมาอยู่วัดราชบุรณราชวรวิหาร ศึกษาพระปริยัติธรรมจนอายุได้ 18 ปีจึงเข้าสอบที่วัดพระเชตุพนวิมลมังคลารามราชวรมหาวิหาร ได้เป็นสามเณรเปรียญธรรม 3 ประโยคในครั้งนั้น
ปีชวด พ.ศ. 2395 ได้อุปสมบทในรามัญนิกาย โดยมีพระคุณวงศ์ (จุลนาค) วัดบวรมงคลราชวรวิหาร เป็นพระอุปัชฌาย์ ถึงปีมะเส็ง พ.ศ. 2400 เข้าสอบอีก ณ พระที่นั่งสุทไธสวรรยปราสาท ได้เพิ่มอีก 2 ประโยค เป็นเปรียญธรรม 5 ประโยค ต่อมาปีระกา พ.ศ. 2404 เข้าแปลที่วัดพระศรีรัตนศาสดาราม ได้อีก 2 ประโยค เป็นเปรียญธรรม 7 ประโยค
สมเด็จพระพุทธโฆษาจารย์เป็นผู้ปฏิบัติพระวินัยได้บริบูรณ์ ฉลาดในการเทศนา ประพันธ์คาถา โศลก และฉันท์ได้ชำนาญและไพเราะ เป็นที่เคารพนับถือของพุทธศาสนิกชนทั้งหลาย ในด้านการปกครอง ท่านได้รับแต่งตั้งเป็นเจ้าอาวาส เจ้าคณะรอง และเจ้าคณะใหญ่ตามลำดับ นอกจากนี้ยังได้รับแต่งตั้งเป็นแม่กองตรวจชำระพระอภิธรรมปิฎกในการจัดพิมพ์พระไตรปิฎกฉบับ ร.ศ. 112สมเด็จพระพุทธโฆษาจารย์ อาพาธเป็นลมแน่นหน้าอกตั้งแต่วันที่ 5 ธันวาคม ร.ศ. 122 พระภิกษุในวัดจัดยาถวายแต่อาการไม่ทุเลา ถึงแก่มรณภาพในวันรุ่งขึ้นเวลา 3 โมงเข้าเศษ สิริอายุได้ พระบาทสมเด็จพระจุลจอมเกล้าเจ้าอยู่หัวเสด็จฯ ไปพระราชทานน้ำสรงศพ พระราชทานโกศไม้สิบสอง ชั้นแว่นฟ้า 2 ชั้น มีพระพิธีธรรมสวดพระอภิธรรมวันละ 8 รูป รับพระราชทานฉันเช้าเพลมีกำหนด 3 เดือน
วันที่ 13 กุมภาพันธ์ ร.ศ. 124 เจ้าพนักงานตั้งกระบวนเคลื่อนศพสมเด็จพระพุทธโฆษาจารย์จากวัดราชบุรณฯ มาบรรจบกับกระบวนเคลื่อนศพพระอุบาฬีคุณูปมาจารย์ (ปาน) จากวัดพระเชตุพนฯ เป็นกระบวนเดียว ปยังเมรุ ณ สุสานวัดเทพศิรินทราวาส เวลาย่ำค่ำวันต่อมาพระบาทสมเด็จพระจุลจอมเกล้าเจ้าอยู่หัวเสด็จฯ มาทอดผ้าบังสุกุลและพระราชทานเพลิงศพ และวันที่ 15 กุมภาพันธ์ เจ้าพนักงานเก็บอัฐิ นำขึ้นเสลี่ยงแล้วอัญเชิญกลับยังพระอารามเดิม
ซีอีวีแชมเปียนส์ลีก ฤดูกาล 2001–02
ซีอีวีแชมเปียนส์ลีก ฤดูกาล 2001–02 () เป็นการแข่งขันวอลเลย์บอลระดับสูงสุดของสโมสรวอลเลย์บอลในทวีปยุโรป และเป็นครั้งที่ 43 ของการแข่งขัน
สมิธสัน เทนแนนต์
สมิธสัน เทนแนนต์ (; 30 พฤศจิกายน ค.ศ. 1761 – 22 กุมภาพันธ์ ค.ศ. 1815) เป็นนักเคมีชาวอังกฤษ เกิดที่เมืองเซลบี เป็นบุตรของแคลเวิร์ต เทนแนนต์และแมรี ดอนต์ เทนแนนต์เรียนที่โรงเรียนเบฟเวอร์ลีย์แกรมมาร์และเรียนวิชาแพทย์ที่มหาวิทยาลัยเอดินบะระ ก่อนจะย้ายไปเรียนที่มหาวิทยาลัยเคมบริดจ์
เทนแนนต์ค้นพบว่าเพชรและแกรไฟต์ประกอบขึ้นจากคาร์บอนเหมือนกัน ในด้านการเกษตร เทนแนนต์แนะนำให้ใช้แคลเซียมคาร์บอเนตในการปัญหาดินเปรี้ยว ในปี ค.ศ. 1801 เทนแนนต์ร่วมมือกับวิลเลียม ไฮด์ วูลลาสตันในการทดลองสกัดสินแร่ของแพลตินัม จนค้นพบธาตุอิริเดียมและออสเมียมในปี ค.ศ. 1803 ต่อมาในปี ค.ศ. 1813 เทนแนนต์ดำรงตำแหน่งศาสตราจารย์ด้านเคมีที่มหาวิทยาลัยเคมบริดจ์ แต่สองปีต่อมา เทนแนนต์ประสบอุบัติเหตุเสียชีวิตใกล้เมืองบูลอน-ซู-แมร์ในฝรั่งเศส ต่อมาชื่อของเทนแนนต์ได้รับการนำไปตั้งเป็นชื่อแร่เทนแนนไทต์
เอแคเทอรีนา แวนดารีวา
เอแคเทอรีนา แวนดารีวา (; ) เกิดวันที่ 20 มกราคม ค.ศ. 1991 เป็นนักมวยไทยหญิงชาวเบลารุส ซึ่งครองแชมป์โลกและทวีปยุโรปหลายสมัย โดยเป็นผู้ชนะทั้งในระดับสมัครเล่นและระดับอาชีพ
ค.ศ. 2016 เธอได้เดินทางมายังค่ายมวยของบัวขาว บัญชาเมฆ เพื่อเก็บตัวก่อนเข้าร่วมการแข่งขันที่เมืองพัทยา จังหวัดชลบุรี
เส้นเมริเดียนที่ 67
เส้นเมริเดียนที่ 67 อาจหมายถึง:
เส้นเมริเดียนที่ 68
เส้นเมริเดียนที่ 68 อาจหมายถึง:
เส้นเมริเดียนที่ 69
เส้นเมริเดียนที่ 69 อาจหมายถึง:
ท่าอากาศยานลาซากุงข่า
ท่าอากาศยานลาซากุงข่า (จีน: 拉萨贡嘎机场, ทิเบต: ལྷ་ས་གོང་དཀར་རྫོང་) เป็นท่าอากาศยานของนครลาซา เมืองหลวงของเขตปกครองตนเองทิเบต โดยตั้งอยู่ห่างจากตัวเมืองไปทางตะวันตกเฉียงใต้ราว 62 กิโลเมตร ตัวสนามบินตั้งอยู่ที่ระดับความสูง 3,570 เมตรเหนือระดับน้ำทะเล ทำให้ท่าอากาศยานแห่งนี้เป็นท่าอากาศยานที่อยู่สูงเป็นอันดับ 12 ของโลก
แคท เรดิโอ
แคท เรดิโอ เป็นสถานีวิทยุออนไลน์ ที่เน้นเปิดเพลงไทยสากล และเพลงสากลนอกกระแส กระจายเสียงเป็นหลักผ่านทางเว็บไซต์ และผ่านแอปพลิเคชัน Cat Radio ในระบบปฏิบัติการโทรศัพท์มือถือไอโอเอสและแอนดรอยด์ ตลอด 24 ชั่วโมง ดำเนินการโดยบริษัท ทัฟ โรดิเอ (TAF RODI A) จำกัด นำโดย "จ๋อง" พงศ์นรินทร์ อุลิศ ผู้บริหารจากอดีตคลื่นแฟต เรดิโอที่ยุติการกระจายเสียงไปตั้งแต่วันที่ 25 ตุลาคม พ.ศ. 2556 และมี "บูม" บรกรณ์ หลงสวาสดิ์ อดีตโปรแกรมไดเรคเตอร์จากแฟต เรดิโอ เป็นโปรดิวเซอร์คลื่น
แคท เรดิโอ เริ่มกระจายเสียงเป็นครั้งแรกเมื่อวันที่ 1 เมษายน พ.ศ. 2557 และได้จัดกิจกรรมต่างๆ ให้กับผู้ฟังอาทิ Cat Expo (เทศกาลดนตรีที่ใหญ่ที่สุดประจำปีของคลื่น สืบทอดมาจากแฟตเฟสติวัล), Cat to the Future (คอนเสิร์ตรวมศิลปินเพลงนอกกระแส ยุค 90s) และ Cat T-Shirt (เทศกาลขายเสื้อยืดที่มีการแสดงดนตรี) เป็นต้น ในบริเวณกรุงเทพมหานครและปริมณฑล รวมทั้งยังจัดกิจกรรมให้กับผู้ฟังในต่างจังหวัดอีกด้วย เช่น งานมัน เนื้อ เหนือ ที่จังหวัดเชียงใหม่ และงานแมวถึงแก่น ที่จังหวัดขอนแก่น เป็นต้น
แคท เรดิโอ สืบทอดจาก แฟต เรดิโอ ของบริษัท คลิก เรดิโอ (และบริษัทวีอาร์วัน เรดิโอ ในภายหลัง) ที่เคยกระจายเสียงผ่านคลื่นเอฟเอ็ม 104.5 เมกะเฮิรตซ์ ของกองพลทหารปืนใหญ่ต่อสู้อากาศยาน (พล. ป.ต.อ.) ก่อนจะย้ายคลื่นมา FM 98.0 MHz ของกองพลที่ 1 รักษาพระองค์ (พล. 1 รอ.) ก่อนจะยุติการออกอากาศในวันที่ 25 ตุลาคม พ.ศ. 2556 เนื่องจากคลื่นประสบกับภาวะขาดทุนอย่างต่อเนื่อง หลังจากออกอากาศมา 13 ปี
ต่อมา ทีมงานเก่าบางส่วนของแฟต เรดิโอ นำโดย "จ๋อง" พงศ์นรินทร์ อุลิศ ได้จัดตั้งบริษัท แทฟ โรดิเอ จำกัด ในวันที่ 1 เมษายน พ.ศ. 2557 และเปิดรายการวิทยุออนไลน์ที่มีชื่อว่า "แคท เรดิโอ" และกระจายเสียงจากสำนักงานใหม่ที่ทาว์นอินทาว์นซอย 5 และมี "บูม" บรกรณ์ หลงสวาสดิ์ อดีตโปรแกรมไดเรคเตอร์จากแฟต เรดิโอ มาเป็นโปรดิวเซอร์คลื่นใหม่ โดยในช่วงแรกนอกจากการกระจายเสียงผ่านวิทยุออนไลน์ www.thisiscat.com ยังมีการออกอากาศผ่านทางคลื่นวิทยุ FM 94.5 MHz ทุกวันตั้งแต่ 20.00-24.00 น. (ควบคู่กับรายการวิทยุลูกทุ่งอีซี่ ในเครือเดียวกัน) จนกระทั่งยุติการกระจายเสียงทางวิทยุเมื่อวันที่ 19 กันยายน พ.ศ. 2558 และการกระจายเสียงผ่านวิทยุออนไลน์เพียงอย่างเดียวมาจนถึงปัจจุบัน
ในบทสัมภาษณ์ที่ จ๋อง พงศ์นรินทร์ให้ไว้กับ บทความในมติชนออนไลน์เมื่อวันที่ 5 สิงหาคม พ.ศ. 2557 โดยอาศัยรายได้จากโฆษณาวิทยุ เว็บไซต์ และการจัดกิจกรรม จ๋องยอมรับว่าด้วยความเป็นวิทยุนอกกระแส จึงต้องอาศัยรายได้จากการจัดกิจกรรมเป็นหลัก ซึ่งต่างจากวิทยุกระแสหลักๆ อื่นๆ ที่อาศัยรายได้จากโฆษณาทางวิทยุเป็นส่วนใหญ่
นอกจากการฟังผ่านเว็บไซต์แล้ว ผู้ใช้โทรศัพท์มือถือในระบบปฏิบัติการไอโอเอสและแอนดรอยด์ ยังสามารถฟังแคท เรดิโอผ่านแอปพลิเคชันโดยดาว์นโหลดแอปพลิเคชันในแอปเปิลแอพสโตร์และกูเกิล เพลย์ตามลำดับ
สุริยุปราคาบนดาวอังคาร
ดวงจันทร์บริวารของดาวอังคาร คือ โฟบอสและดีมอส มีขนาดเล็กกว่าดวงจันทร์ ทำให้ขนาดของสุริยคราสบนดาวเคราะห์ลดลง
เนื่องจากขนาดที่เล็กของโฟบอส (ประมาณ 20 × 25 กิโลเมตร หรือ 12 × 16 ไมล์) และการโคจรที่เร็วมากของมัน ผู้สังเกตการณ์อยู่บนพื้นผิวของดาวอังคารจะไม่สามารถมองเห็นสุริยุปราคาได้นานเกินสามสิบวินาที โฟบอสใช้เวลา 7 ชั่วโมง 39 นาทีในการโคจรรอบดาวอังคาร ขณะที่หนึ่งวันบนดาวอังคารมีความยาว 24 ชั่วโมง 37 นาที หมายความว่าโฟบอสสามารถทำให้เกิดอุปราคาได้สองครั้งต่อวันดาวอังคาร โดยเป็นสุริยุปราคาชนิดวงแหวน เพราะว่าโฟบอสมีขนาดใหญ่ไม่เพียงพอหรือเกือบพอที่จะสร้างสุริยุปราคาชนิดเต็มดวงบนดาวอังคาร
ดวงจันทร์ดีมอสมีขนาดเล็ก (ประมาณ 15 × 10 กิโลเมตร หรือ 9.3 × 6.2 ไมล์) และอยู่ห่างจากดาวอังคารเกินกว่าที่จะทำให้เกิดอุปราคาขึ้น อย่างมากที่สุด ผู้สังเกตการณ์บนดาวอังคารจะเห็นวัตถุขนาดเล็กผ่านหน้าดวงอาทิตย์ไปเท่านั้น
ดวงจันทร์ทั้งสองดวงมีขนาดเล็กเกินกว่าที่เงาที่ทอดลงบนดาวอังคารจะสามารถมองเห็นจากโลกได้ อย่างไรก็ตาม เงาของดวงจันทร์โฟบอสก็เคยปรากฏในภาพที่ส่งมายังโลก
พระสุธรรมยานเถร (อินถา อินฺทจกฺโก)
พระสุธรรมยานเถร หรือ ครูบาอินทจักรรักษา เป็นพระราชาคณะฝ่ายวิปัสสนาธุระ อดีตเจ้าอาวาสวัดน้ำบ่อหลวง จังหวัดเชียงใหม่
พระสุธรรมยานเถร หรือ ครูบาอินทจักร มีนามเดิมว่า อินถา พิมสาร เกิดเมื่อวันจันทร์ที่ 2 พฤศจิกายน พ.ศ. 2439 ตรงกับวันแรม 12 ค่ำ เดือน 11 ปีวอก ภูมิลำเนาอยู่บ้านป่าแพ่ง ตำบลแม่แรง อำเภอป่าซาง จังหวัดลำพูน เป็นบุตรของนายเป็งและนางสาร พิมสาร มีพี่น้องรวมทั้งหมด 13 คน ท่านเป็นคนที่ 6 พระสุพรหมยานเถร (พรหมา พฺรหฺมจกฺโก) เป็นคนที่ 7 และพระครูสุนทรคัมภีรญาณ (คำ คมฺภีโร) เป็นคนที่ 8 โยมบิดามารดาของท่านเป็นพุทธศาสนิกชนที่เคร่งครัด ทำบุญตักบาตร รักษาศีล ทำวัตร ทำสมาธิ เดินจงกรม เป็นประจำและได้ปลูกฝังบุตรธิดาทุกคนให้ปฏิบัติตาม
ครูบาอินทจักรได้ขออนุญาตมารดาบิดาบวชเป็นเณร บิดาจึงพาท่านมาฝากเป็นศิษย์พระอธิการแก้ว ขตฺติโย เจ้าอาวาสวัดป่าเหียง อำเภอป่าซาง จังหวัดลำพูน และได้บรรพชาเป็นสามเณรในเดือนมีนาคม พ.ศ. 2445 เมื่อบวชแล้วก็ได้ศึกษาพระธรรมทั้งฝ่ายปริยัติและปฏิบัติกับพระอุปัชฌาย์ จนสอบได้นักธรรมชั้นตรี และเรียนสายสามัญจนจบชั้นประถมศึกษาปีที่ 3
เมื่ออายุครบ 20 ปี จึงอุปสมบทเป็นพระภิกษุเมื่อวันที่ 13 พฤษภาคม พ.ศ. 2457 ณ วัดป่าเหียง โดยพระอุปัชฌาย์รูปเดิม พระฮอม โพธาโก เป็นพระกรรมวาจาจารย์ พระสม สุรินฺโท เป็นพระอนุสาวนาจารย์ ได้ฉายาทางธรรมว่า อินฺทจกฺโก หลังบวชท่านยังคงช่วยสอนพระธรรมในวัด จนกระทั่งเห็นว่าควรปฏิบัติธรรมเพื่อมุ่งความหลุดพ้น จึงกราบลาพระอุปัชฌาย์ออกธุดงค์โดยมีครูบาพรหมา น้องชาย ติดตามไปด้วย
ครูบาอินทจักรได้จาริกไปทั่วจังหวัดเชียงใหม่และจังหวัดแม่ฮ่องสอน เข้าประเทศพม่า แล้วกลับเข้าประเทศไทยทางจังหวัดเชียงราย แล้ววกกลับมาจังหวัดเชียงใหม่ ตลอดการธุดงค์ท่านได้รับความลำบากต่าง ๆ ทั้งจากสภาพอากาศ สภาพภูมิประเทศ และอาหารอัตคัด แต่ท่านก็อดทนจนผ่านมาได้ ท่านธุดงค์อยู่นานถึง 16 ปี จึงอยู่จำพรรษาที่วัดน้ำบ่อหลวง ตามคำอาราธนาของขุนอนุพลนคร
ท่านเข้าอยู่วัดน้ำบ่อหลวงตั้งแต่วันที่ 2 มีนาคม พ.ศ. 2477 นับแต่นั้นท่านได้พัฒนาวัดหลายประการ ทั้งก่อสร้างเสนาสนะ ถนน และแหล่งน้ำใช้เพื่อความสะดวกของแก่ผู้มาวัด
เมื่อวัดมหาธาตุยุวราชรังสฤษฎิ์ราชวรมหาวิหารเปิดสอนวิปัสสนากรรมฐานแบบสติปัฏฐาน 4 (ยุบหนอ-พองหนอ) ท่านได้ลงไปศึกษาด้วย โดยมีพระธรรมธีรราชมหามุนี (โชดก ญาณสิทฺธิ) เป็นผู้สอน เมื่อกลับมาวัดน้ำบ่อหลวง ท่านก็ได้นำวิธีการเจริญวิปัสสนานั้นมาเผยแผ่แก่ประชาชน วัดน้ำบ่อหลวงจึงเป็นสำนักวิปัสสนากรรมฐานมานับแต่นั้นวันที่ 10 ธันวาคม พ.ศ. 2513 ครูบาอินทจักรถูกส่งเข้าโรงพยาบาลแมคคอร์มิคกระทันหันเพราะอาการกระดูกสันหลังอักเสบ ถึงวันที่ 23 มกราคม ปีถัดมาอาการทรุดหนักลงอีก จนแพทย์วินิจฉัยว่าท่านจะมรณภาพราวตี 2 แต่พอถึงรุ่งเช้าของวันที่ 24 มกราคมท่านกลับทุเลาลงจนหายอาพาธในเดือนกุมภาพันธ์ จึงกลับวัดและปฏิบัติศาสนกิจดังเดิม
หลังจากได้รับพระราชทานสมณศักดิ์เป็นพระราชาคณะ ท่านกลับอาพาธอีก และถึงแก่มรณภาพ ณ โรงพยาบาลมหาราชนครเชียงใหม่ เมื่อวันที่ 17 มกราคม พ.ศ. 2521 เวลา 22.20 น. สิริอายุได้ พรรษา 62 ได้รับพระราชทานเพลิงเมื่อวันที่ 22 มีนาคม พ.ศ. 2524 โดยมีสมเด็จพระพุฒาจารย์ (เสงี่ยม จนฺทสิริ) เป็นประธานฝ่ายสงฆ์ และพลอากาศเอกหะริน หงสกุล เป็นประธานฝ่ายฆราวาสผู้อัญเชิญเพลิงพระราชทาน
รถไฟใต้ดินโทเอสายชินจูกุ
รถไฟใต้ดินโทเอสายชินจุกุ (都営地下鉄新宿線 "โทเอ ชิกะเตะสึ ชินจุกุ-เซ็ง") เป็นขนส่งมวลชนเร็วในกรุงโตเกียวและจังหวัดชิบะ ดำเนินงานโดยสำนักขนส่งมหานครโตเกียว รถไฟใต้ดินสายนี้เชื่อมระหว่าง สถานีโมะโตะยะวะตะในจังหวัดชิบะ กับ สถานีชินจุกุในโตเกียว
อะนิเพล็กซ์
บริษัท อะนิเพล็กซ์ จำกัด () เป็นบริษัทผู้ผลิตและผู้จัดจำหน่ายอนิเมะและดนตรีของญี่ปุ่น ก่อตั้งในเดือนกันยายน พ.ศ. 2538 ในชื่อ โซนี่พิคเจอร์สเอ็นเตอร์เทนเมนต์วิชวลเวิร์ก (Sony Pictures Entertainment Visual Works) โดยการร่วมทุนระหว่างโซนี่คอมพิวเตอร์เอ็นเตอร์เทนเมนต์กับโซนี่มิวสิกเอ็นเตอร์เทนเมนต์ (ประเทศญี่ปุ่น) จากนั้นในปี 2545 จึงเปลี่ยนชื่อไปเป็น โซนี่มิวสิกเอ็นเตอร์เทนเมนต์วิชวลเวิร์ก (Sony Music Entertainment Visual Works) ก่อนที่ต่อมา โซนี่มิวสิกเอ็นเตอร์เทนเมนต์ (ประเทศญี่ปุ่น) ได้เข้ามาถือหุ้นทั้งหมดและตั้งสถานะเป็นบริษัทลูก และในปี 2546 ก็เปลี่ยนชื่อเป็น "อะนิเพล็กซ์" นอกจากสตูดิโอของตัวเองแล้ว อะนิเพล็กซ์ยังได้ตั้งสตูดิโอการผลิตอีกแห่งขึ้นในปี 2548 ที่ชื่อว่า เอ-1 พิกเจอส์
ที่ผ่านมาได้ผลิตผลงานที่มีชื่อเสียงออกมาหลายเรื่อง อาทิ "แขนกล คนแปรธาตุ", "แองเจิลบีทส์! แผนพิชิตนางฟ้า" เป็นต้น นอกจากนี้อะนิเพล็กซ์ยังเป็นผู้ผลิตเพลงประกอบวีดีโอเกมให้แก่โซนี่คอมพิวเตอร์เอ็นเตอร์เทนเมนต์
โกลด ฟร็องซัว ฌอฟรัว
โกลด ฟร็องซัว ฌอฟรัว (; ค.ศ. 1729 – 18 มิถุนายน ค.ศ. 1753) เป็นนักเคมีชาวฝรั่งเศส เป็นผู้ค้นพบธาตุบิสมัท แต่เดิมแร่ที่มีบิสมัทมักถูกจำแนกเป็นสินแร่ตะกั่วและดีบุก ฌอฟรัวตีพิมพ์ผลงานการค้นพบใน ปี ค.ศ. 1753
ฌอฟรัวเป็นหัวหน้าเภสัชกรของร้านขายยาในปี ค.ศ. 1748 ต่อมาในปี ค.ศ. 1752 ฌอฟรัวเข้าเป็นภาคีสมาชิกบัณฑิตยสถานวิทยาศาสตร์ฝรั่งเศสในฐานะนักเคมีพิเศษ ฌอฟรัวเสียชีวิตในปีต่อมา ขณะอายุได้ 23–24 ปี
บางครั้งฌอฟรัวถูกเรียกว่า โกลด ฌอฟรัว ผู้ลูก (Claude Geoffroy the Younger) เพื่อไม่ให้สับสนกับโกลด โฌแซ็ฟ ฌอฟรัว (Claude Joseph Geoffroy) บิดาของเขา
บีดีเอสเอ็ม
บีดีเอสเอ็ม (BDSM) เป็นกิจกรรมทางเพศอย่างหนึ่งที่มีเซ็กส์แบบรุนแรงและทรมาน เช่น จับมัดขึง ใช้แส้เฆี่ยนตี เอาน้ำตาเทียนไขลนร่างกาย เป็นต้น คำว่า BDSM ก็ได้แปลแยกความหมายออกเป็นสี่ส่วนสี่ความหมาย คือ
ทาเกสเชา24
ทาเกสเชา24 เป็นสถานีโทรทัศน์ดิจิตอลของประเทศเยอรมนี กระจายเสียงโดยการแพร่ภาพกระจายเสียงสาธารณะในภูมิภาคเยอรมนี (ARD) และประสานงานโดยฐานกระจายเสียงเออาร์ดีส่วนภูมิภาคฮัมบูร์ก (NDR) ออกอากาศครั้งแรกเมื่อวัน
ที่ 30 สิงหาคม ค.ศ. 1997 ในชื่อ "อินสเอ็กตรา" ก่อนที่จะเปลี่ยนชื่อเป็นปัจจุบันในวันที่ 1 พฤษภาคม ค.ศ. 2012
ทาเกสเชา24 นำเสนอข่าวและเหตุการณ์ปัจจุบัน นอกจากนั้นแล้วยังนำเสนอรายการเกี่ยวกับวัฒนธรรม กีฬา และวิทยาศาสตร์ ออกอากาศในระบบจานดาวเทียม , โทรทัศน์ผ่านสายเคเบิล และโทรทัศน์ภาคพื้นดิน
ทาเกสเชา24 ได้ออกอากาศในระบบ HD เมื่อวันที่ 5 ธันวาคม ค.ศ. 2013
ทาเกสเชา24 ออกอากาศเมื่อวันที่ 30 สิงหาคม ค.ศ. 1997 ภายใต้ชื่อ อินสเอ็กตรา ในปี 2006 ถึง 2009 ได้ประสบผลสำเร็จในการเปลี่ยนเครือข่ายข่าว เป็นรายการข่าวออกอากาศสด ในชื่อ อินสเอ็กครา อักทูเอล โดยออกอากาศทุกวันจันทร์ถึงวันศุกร์ เวลา 14:00, 15:00, 16:00, 17:00 และ 18:00 โดยออกอากาศช่วงละ 30 นาที ตั้งแต่ปี 2008 ได้ออกอากาศรายการแบบไม่หยุด ตั้งแต่เวลา 09:00 ถึง 19:00 และในเดือนมิถุนายน 2009 ขยายเวลาเป็น 20:00
นอกจากนั้น ในเดือนสิงหาคม 2010 ได้ขยายเวลาออกอากาศเป็นออกอากาศทุกวันรวมทั้งวันหยุดนักขัตฤกษ์ ตั้งแต่เวลา 12:00 ถึง 18:00 และในวันที่ 1 พฤษภาคม ค.ศ. 2012 ได้เปลี่ยนชื่อเป็น ทาเกสเซา24
เควิน สจวร์ต
เควิน ลินฟอร์ด สจวร์ต (, เกิด 7 กันยายน พ.ศ. 2536) เป็นนักฟุตบอลชาวอังกฤษ ปัจจุบันในตำแหน่งกองกลางตัวรับให้กับสโมสรฟุตบอลฮัลล์ซิตี
ในวันที่ 8 มกราคม ค.ศ. 2016 เอฟเอคัพ รอบสาม สจวร์ตลงเล่นให้กับ ลิเวอร์พูล ทีมชุดใหญ่เป็นนัดแรกโดยลงสนามเป็นตัวจริง ในนัดที่ ลิเวอร์พูล เสมอกับ เอ็กซิเตอร์ซิตี ที่เซนต์เจมส์พาร์ก 2-2 ต่อมา ในวันที่ 20 มกราคม ค.ศ. 2016 เอฟเอคัพ รอบสาม นัดรีเพลย์ สจวร์ตลงสนามเป็นตัวจริงในนัดที่ ลิเวอร์พูล เปิดสนามแอนฟีลด์เอาชนะ เอ็กซิเตอร์ซิตี 3-0 ช่วยให้ ลิเวอร์พูล ผ่านเข้ารอบสี่ เอฟเอคัพ ได้สำเร็จ
ในวันที่ 14 กุมภาพันธ์ ค.ศ. 2016 สจวร์ตลงเล่นในพรีเมียร์ลีกนัดแรกให้กับ ลิเวอร์พูล ลงสนามเป็นตัวสำรองแทน ฟีลีปี โกชิญญู ในนัดที่ ลิเวอร์พูล เอาชนะ แอสตันวิลลา ที่วิลลาพาร์ก 6-0
ในวันที่ 23 กุมภาพันธ์ ค.ศ. 2016 สจวร์ตตัดสินใจต่อสัญญาระยะยาวกับสโมสรลิเวอร์พูลถึงปี 2020
ในวันที่ 21 กรกฎาคม ค.ศ. 2017 สจวร์ตย้ายไปร่วมทีมฮัลล์ซิตี ด้วยสัญญา 3 ปี
ร่างใหม่..หัวใจเดิม
ร่างใหม่...หัวใจเดิม เป็นละครโทรทัศน์ไทยแนวดราม่า-โรแมนติก ผลิตโดย เอ็กแซ็กท์ และ ซีเนริโอ และ เมจิก อิฟ เอ็นเตอร์เทนเมนต์ โดย พิยดา จุฑารัตนกุล เป็นผู้จัด ดัดแปลงจากบทประพันธ์ เหมือนจะรู้อยู่ในเล่ห์เสน่หา ของ ชูวงศ์ ฉายะจินดา บทโทรทัศน์โดย เซียนสร้างเรื่อง กำกับการแสดงโดย วิลาวัณย์ สังฆะภิบาล ควบคุมการผลิตโดย ถกลเกียรติ วีรวรรณ, พิยดา จุฑารัตนกุล นำแสดงโดย ธีรภัทร์ สัจจกุล, โสภิตนภา ชุ่มภาณี และ วรรณรท สนธิไชย
กวิน (ธีรภัทร์ สัจจกุล) ชายหนุ่มที่เพียบพร้อมทั้งการงานและครอบครัวแต่งงานกับภัฏฏินี หรือพัท (โสภิตนภา ชุ่มภาณี)ที่คบหากันมาตั้งแต่สมัยเรียน มีลูกชายน่ารักด้วยกันหนึ่งคนชื่อโบ๊ท (น้องซูม-ปัญกร จันทศร) ทั้งคู่มีธุรกิจโรงแรมที่สร้างร่วมกันมาและกำลังดำเนินไปด้วยดีรวมทั้งชีวิตครอบครัวที่แสนสุข ถึงแม้กวินจะมีปัญหาเรื่องสาวๆ มาติดพันอยู่บ้าง
นักธุรกิจใหม่ไฟแรง มีเสน่ห์ เจ้าชู้จนภรรยาจับได้อยู่บ่อยครั้ง แต่พอแต่งงานก็เลิกเจ้าชู้ แต่ก็ไม่สามารถทำให้ภรรยากลับมาเชื่อใจได้เหมือนเดิม
ภรรยาของกวิน เป็นผู้หญิงสมัยใหม่ คล่องแคล่วทำงานเก่ง แต่นิสัยขี้หึงมาก คอยจ้องจับผิดสามี เพราะคิดว่าสามีจะมีชู้ตลอดเวลา
หญิงสาวที่เพียบพร้อมทั้งหน้าตาและฐานะ แต่ป่วยด้วยโรคหัวใจ วันหนึ่งจับได้ว่าสามีมีชู้ ทำให้ช็อคหมดสติ แต่พอฟื้นขึ้นมากลับกลายเป็นวิญญานของพัทอยู่ในร่างแทน
สามีของนาลัน ทำธุรกิจนำเข้ารถสปอร์ต เป็นคนปากหวานก้นเปรี้ยว ไม่ได้รักนาลันจริง แต่แต่งงานเพราะหวังเงินของนาลันเท่านั้น
ลูกชายของน้าทิพย์ ทำงานเป็นเชฟอยู่ที่โรงแรมของกวิน เป็นไม้เบื่อไม้เมากับวดี เพราะไม่ชอบที่วดีเข้ามาเจ้ากี้เจ้าการเรื่องการทำอาหารของเขา
น้องสาวของพัท คุณหนูเอาแต่ใจ อยากเป็นเชฟ แต่พี่สาวบังคับให้ทำงานด้านการตลาด จึงมีอคติกับพี่สาวที่ชอบบงการชีวิตทุกเรื่อง
เลขาคนสนิทของพัท สาวเปรี้ยว ไฮโซ ทำได้ทุกอย่าง เพื่อสิ่งที่ตัวเองต้องการ ไม่เคยแคร์ใคร ร้ายลึก จอมวางแผน ต่อหน้าทุกคน ก็ทำตัวเป็นเลขาที่แสนดี แต่จริงๆแล้ว แอบหลงรักกวิน จึงคอยสร้างเรื่องให้พัทเข้าใจกวินผิดอยู่เสมอ
พยาบาลมือขวาของหมอชยางกูร เป็นคนอ่อนต่อโลก หลงรักภีษมามาก ถึงขั้นยอมมีความสัมพันธ์ชู้สาวด้วย เพราะคิดว่าภีษมารักตัวเองจริง
เพื่อนสนิทของพัท กระเทยหุ่นล่ำ เป็นคนอารมณ์ดี มองโลกในแง่บวก คอยเป็นที่ปรึกษาให้พัท ทั้งเรื่องงานและเรื่องครอบครัว
เพื่อนสนิทของธันวา เป็นคนอารมณ์ดี ไม่ค่อยเครียดกับงาน ทำอาหารเก่งแต่มัก ขี้เกียจ ชอบกินแรงธันวาเป็นประจำ
พ่อของนาลัน แพทย์เฉพาะทางด้านโรคหัวใจ มีจิตใจโอบอ้อมอารี รักลูกมาก ยอมทำผิดจรรยาบรรณแพทย์โดยการขโมยหัวใจของพัทมาใส่ให้นาลัน
แม่ของกวิน จิตใจดี อ่อนโยน เป็นคนฉลาด ช่างสังเกต ดูแลกิจการด้านอสังหาริมทรัพย์ให้เช่าของครอบครัว
แม่บ้านในบ้านหมอชยางกูร แม่ของธันวา เจียมตัว เป็นแม่ครัวที่เชี่ยวชาญอาหารไทย สอนธันวาจนทำกับข้าวได้ดี
ป้าของเก็จแก้ว มีความโลภ คอยกดดันให้เก็จแก้วหาสามีรวยๆ มักจะเอาเงินของเก็จแก้วไปเล่นการพนัน
เพื่อนสนิทของภีษมา นิสัยเพลย์บอย ไม่เอาการเอางาน พอภีษมาเปิดโชว์รูมรถ เลยมาช่วยงานภีษมา และคอยยุยงภีษมาให้กอบโกยเงินจากนาลันอยู่เสมอ
ลูกชายหัวแก้วหัวแหวนของกวินและพัท เป็นเหมือนแก้วตาดวงใจของบ้าน แต่เมื่อพัทเสียไปทำให้โบทกลายเป็นเด็กซึมเศร้า แต่พอได้พบนาลัน(ที่พัทอยู่ในร่าง) ทำให้โบ๊ทกลายมาเป็นคนใหม่หัวใจฟรุ๊งฟริ๊งอีกครั่ง
มหาวิทยาลัยย่างกุ้ง
มหาวิทยาลัยย่างกุ้ง (; ) เป็นมหาวิทยาลัย แห่งแรกของประเทศพม่า ก่อตั้งขึ้นในสมัยที่พม่าตกเป็นอาณานิคมของอังกฤษ และเป็นรากฐานของการพัฒนาระดับอุดมศึกษาของพม่าภายใต้การบริหารของรัฐบาลอาณานิคมของอังกฤษ มหาวิทยาลัยย่างกุ้งมีบทบาทต่อการเคลื่อนไหวทางการเมืองในสังคมพม่าตั้งแต่สมัยต่อต้านอาณานิคมของอังกฤษจนถึงการประท้วงครั้งล่าสุดในปี พ.ศ. 2539
ก่อตั้งขึ้นในปี พ.ศ. 2421 ในชื่อวิทยาลัยร่างกุ้งโดยเป็นสถาบันสมทบของมหาวิทยาลัยกัลกัตตา โดยรัฐบาลอาณานิคมของอังกฤษในพม่า ต่อมาได้ขยายวิทยาเขตไปในเมืองมัณฑะเลย์ ในปี พ.ศ. 2468 วิทยาลัยฝึกหัดครูและ วิทยาแพทย์ศาสตร์ ในปี พ.ศ. 2473 ทำให้มหาวิทยาลัยกลายเป็นแหล่งต่อต้านรัฐบาลอาณานิคมอังกฤษไปทั่วทั้งพม่า เนื่องจากการประท้วงมักจะมีจุดเริ่มต้นจากนักศึกษาในมหาวิทยาลัยย่างกุ้ง นักคิดและปัญญาชนในพม่าปัจจุบันได้กลายเป็นผู้ที่มีบทบาทต่อการเมืองพม่า เช่น นายพลออง ซาน,พลเอกเน วิน,นายกรัฐมนตรีคนแรกอู นุ
ต่อมาการรัฐประหารในปี พ.ศ. 2505 นายพลเน วิน ได้นำวิถีของพม่าสู่สังคมนิยม (Burmese Way to Socialism)มาเปลี่ยนแปลงระบอบเศรษฐกิจของพม่า นักศึกษาในมหาวิทยาลัยย่างกุ้งมองว่าเป็นการสืบทอดอำนาจของรัฐบาลทหารความไม่เป็นธรรมจึงจัดการประท้วง ต่อต้านความอยุติธรรมของของสภาปฏิวัติในวันที่ 7 กรกฎาคม พ.ศ. 2505 นักศึกษาได้จัดการประท้วงต่อต้านความอยุติธรรมของของสภาปฏิวัติ ในอาคารสหภาพนักศึกษามหาวิทยาลัยย่างกุ้ง กองทัพได้ตอบสนองโดยการจับกุมผู้นำนักศึกษา นักศึกษาออกมายืนนอกอาคาร ตะโกนคำขวัญ และเข้ายึดวิทยาเขต กองทัพได้เข้าล้อมมหาวิทยาลัยและโยนแก๊สน้ำตาเข้าใส่ฝูงชน ในตอนเย็นเวลาประมาณ 17.30 น. รถบรรทุกทหาร 2 คัน ได้มาถึงและยิงปืนไรเฟิลเข้าใส่ฝูงชน โดยยิง 3 นาที สลับกับการพัก 2 นาที ในเวลานั้น อองจีและตินเปเป็นเจ้าหน้าที่ระดับสูง และเส่ง วินเป็นผู้บัญชาการภาคสนาม ไม่มีหลักฐานว่าใครเป็นคนสั่งยิง หลังจากนั้นไม่นาน เน วินได้กล่าวสุนทรพจน์ทางวิทยุ สรุปสถานการณ์ กองทัพประกาศว่านักศึกษาเสียชีวิต 17 คน อาคารสหภาพนักศึกษาถูกระเบิดทิ้งเมื่อ 6.00 น.ของวันที่ 8 กรกฎาคม พ.ศ. 2505
นักศึกษาจากมหาวิทยาลัยย่างกุ้งมีบทบาทในการประท้วงในปี พ.ศ. 2531 และ พ.ศ. 2539 ทางมหาวิทยาลัยได้พิจารณาการหยุดรับนักศึกษาระดับปริญญาตรี (เต็มเวลา) ไปหลังจากมีการประท้วงเกิดขึ้นตั้งแต่ปี พ.ศ. 2539 โดยมหาวิทยาลัยมีชื่อเสียงจากงานวิจัยในสายกฎหมาย และด้านประวัติศาสตร์ เป็นสถานที่สำคัญในการต้อนรับผู้นำที่มีชื่อเสียงหลายคน เช่น อองซานซูจี ฮิลลารี คลินตัน และ บารัค โอบามา เป็นต้น
แบ่งออกเป็น 14 แผนก/ภาควิชา
รัฐธรรมนูญคิวบา
กระทั่งก่อนคิวบาได้รับเอกราชจากสเปน ผู้ก่อการกำเริบก็เสนอหรือมีมติเห็นชอบรัฐธรรมนูญเป็นเอกสารปกครองดินแดนที่ตนควบคุมระหว่างสงครามต่อต้านสเปน ระเทศคิวบามีรัฐธรรมนูญหลายฉบับนับแต่ได้รับเอกราช รัฐธรรมนูญฉบับปัจจุบันมีการร่างในปี 2519 และมีการแก้ไขเพิ่มเติมนับแต่นั้น
หลังการปกครองนอกเหนือรัฐธรรมนูญตั้งแต่ปี 2502 ถึง 2518 รัฐบาลคิวบาปฏิวัติมุ่งทำให้การปฏิวัติได้รับการยอมรับโดยการนำรัฐธรรมนูญฉบับใหม่ให้ประชานออกเสียงลงคะแนน รัฐธรรมนูญ ค.ศ. 1976 ได้รับมติเห็นชอบจากการลงประชามติเมื่อวันที่ 15 กุมภาพันธ์ 2519 ซึ่งผู้ออกเสียงลงคะแนน 97.7% อนุมัติ มีผลใช้บังคับเมื่อวันที่ 24 กุมภาพันธ์ 2519 รัฐธรรมนูญนี้เรียกการควบคุมตลาดแบบรวมศูนย์ และการผูกมัดรัฐให้จัดหาการเข้าถึงการศึกษาและการสาธารณสุขแบบให้เปล่าแก่พลเมือง รัฐมีอำนาจวางระเบียบกิจกรรมของสถาบันศาสนาและห้ามการครอบครองบริษัทสื่อของเอกชน
ในปลายคริสต์ทศวรรษ 1980 กลุ่มตะวันออกล่มสลายและคิวบาเผชิญวิกฤตการณ์เศรษฐกิจในสมัยพิเศษ (Special Period) ในปี 2535 มีการแก้ไขเพิ่มเติมรัฐธรรมนูญที่ลบข้อจำกัดบางอย่างของการลงทุนต่างชาติและอนุญาตให้บริษัทต่างชาติมีสิทธิเป็นเจ้าของทรัพย์สินได้จำกัดบนเกาะหากร่วมลงทุนกับรัฐบาล มีการแก้ไขเพิ่มเติมรัฐธรรมนูญอีกครั้งว่าคิวบาเป็นรัฐโลกวิสัย (secular state) มิใช่รัฐอเทวนิยม ทำให้ท้องถิ่นเข้ามีส่วนในวันสำคัญทางศาสนามากขึ้น เพิ่มงานบริการสังคมในส่วนของการกุศลระหว่างประเทศที่นิยมนิกาย (sectarian) และการรับรองพหุนิยมทางศานาของสาธารณะ ในปี 2555 มีการแก้ไขเพิ่มเติมรัฐธรรมนูญเพื่อกำหนดว่าระบบสังคมนิยมเป็นถาวรและไม่อาจเพิกถอนได้
ตึกอิเควเทเบิลไลฟ์
ตึกอิเควเทเบิลไลฟ์เป็นตึกระฟ้าในอดีตซึ่งเป็นตึกที่สุดในโลกใน พ.ศ. 2416 มีความสูง 142 ฟุต มีชั้น 8 ชั้น ตั้งอยู่ในนครนิวยอร์ก สหรัฐอเมริกา
ในวันที่ 9 มกราคม ค.ศ. 1912 อาคารถูกไฟไหม้ขนาดใหญ่ซึ่งทำให้มีผู้เสียชีวิต 6 คน
ปัจจุบันอาคารสำนักงานได้ถูกย้ายไปที่แมนแฮตตันในชื่อ Equitable Building
อัมพาตสมองใหญ่
ภาวะอัมพาตสมองใหญ่ หรือภาวะสมองพิการ () เป็นกลุ่มของโรคการเคลื่อนไหวผิดปกติชนิดถาวรที่เกิดขึ้นในช่วงวัยเด็กตอนต้น อาจมีอาการและอาการแสดงแตกต่างกันไประหว่างผู้ป่วยแต่ละคน อาการที่พบบ่อยเช่น กล้ามเนื้อประสานงานบกพร่อง กล้ามเนื้อเกร็ง อ่อนแรง และสั่น อาจมีปัญหาอื่นร่วมเช่นความบกพร่องด้านการรับสัมผัส การมองเห็น การได้ยิน การกลืน การพูด เป็นต้น ผู้ป่วยเด็กที่มีภาวะอัมพาตสมองใหญ่อาจกลิ้งตัว นั่ง คลาน เดินไม่ได้เร็วเท่าเด็กปกติที่อายุเท่ากัน ผู้ป่วยประมาณหนึ่งในสามมีอาการชักและความบกพร่องทางการรู้ร่วมด้วย อาการเหล่านี้แม้อาจตรวจไม่พบตั้งแต่แรก แต่จะไม่ทรุดลงเมื่อเวลาผ่านไป
วิโอลาบีช
วิโอลาบีช () เป็นกลุ่มนักร้องแนวอินดีป็อปชาวอังกฤษ ก่อตั้งในวอร์ริงตัน มณฑลเชชเชอร์ ใน ค.ศ. 2013 สมาชิกวงประกอบด้วย คริส เลนเนิร์ด (กีตาร์และร้องนำ) ริเวอร์ รีฟส์ (กีตาร์) โทมัส โลว์ (เบส) และแจ็ก เดคิน (กลอง) สมาชิกวงทั้งสี่คน และผู้จัดการวงชื่อ เครก แทร์รี เสียชีวิตในอุบัติเหตุรถยนต์ที่เมืองเซอเดอร์เตลเย ประเทศสวีเดน เมื่อวันที่ 13 กุมภาพันธ์ ค.ศ. 2016
วิโอลาบีชก่อตั้งขึ้นในเมืองวอร์ริงตัน มณฑลเชชเชอร์ เมืองกลางปี ค.ศ. 2013 สมาชิกเดิมคือ คริส เลนเนิร์ด (กีตาร์และร้องนำ) แฟรงกี โคลสัน (กีตาร์) จอนนี กิบสัน (เบส) และแจ็ก เดคิน (กลอง) สมาชิกวงชุดสุดท้ายก่อตั้งใน ค.ศ. 2015 โดยมีสมาชิกเดิม เลนเนิร์ด และเดคิน ร่วมด้วย ริเวอร์ รีฟส์ (กีตาร์) และโทมัส โลว์ (เบส) พวกเขาเปิดตัวครั้งแรกที่เดอะแคเวิร์นคลับ เมืองลิเวอร์พูล ในเดือนกันยายน ค.ศ. 2013 เพลง "เดซีส์" ของวงถูกรวมในอัลบั้มรวมเพลงอัลบั้มที่สองของ ดิอินดีคาสเซตเพลเยอร์ และเพลง "เลิฟมายเลิฟ" ในอัลบั้มที่สามในเดือนตุลาคม ค.ศ. 2013 ซิงเกิลแรก "สวิงส์แอนด์วอเทอร์สไลส์" ถูกบรรจุในรายการเพลงของบีบีซีเรดิโอ 1 ในเดือนกันยายน ค.ศ. 2015
ในวันที่ 13 กุมภาพันธ์ ค.ศ. 2016 สมาชิกทั้งสี่คน และผู้จัดการวงชื่อ เครก แทร์รี ประสบอุบัติเหตุเสียชีวิตบนสะพานมอเตอร์เวย์ อี4 ที่เมืองเซอเดอร์เตลเย ทางตะวันตกเฉียงใต้ของกรุงสตอกโฮล์ม พยานเห็นรถยนต์คันดังกล่าวตกลงไปในช่องว่างบนสะพานที่เปิดออกเพื่อให้เรือแล่นผ่าน วงดนตรีเพิ่งเล่นดนตรีที่เทศกาลดนตรีแวส์เดอะมิวสิก ที่เมืองนอร์เชอปิง ก่อนหน้านั้นหนึ่งวัน
ระบบทางหลวงสหพันธ์มาเลเซีย
ระบบทางหลวงสหพันธ์มาเลเซีย () เป็นโครงข่ายทางหลวงแห่งชาติโครงข่ายหลักในประเทศมาเลเซีย มีระยะทางรวม อยู่ภายใต้การกำกับดูแลของกระทรวงโยธาธิการของประเทศมาเลเซีย
ป้ายของทางหลวงสหพันธ์จะแสดงด้วยตัวเลข ตัวอย่างเช่น คือ ทางหลวงสหพันธ์หมายเลข 1 ในขณะที่ทางหลวงรัฐจะแสดงด้วยรหัสของรัฐ แล้วตามด้วยหมายเลขเส้นทาง ตัวอย่างเช่น (J32) คือ ทางหลวงรัฐยะโฮร์หมายเลข 32 (J32) อย่างไรก็ตาม หมายเลขของทางหลวงสหพันธ์ยังสามารถเพิ่มคำอุปสรรค "FT-" นำหน้าหมายเลข ตัวอย่างเช่น สามารถเขียนได้เป็น ทางหลวงสหพันธ์ FT1 โดยทั้งทางหลวงสหพันธ์และทางหลวงรัฐมีป้ายจราจร สีน้ำเงิน และตัวอักษร สีขาว
ส่วนใหญ่แล้ว ทางหลวงสหพันธ์มาเลเซียเป็นถนนขนาด 2 ช่องจราจร มีการจราจรเป็นระบบซ้ายมือ คือขับทางด้านซ้ายของถนน อย่างไรก็ตาม ในบางสายก็ได้มีการเพิ่มช่องจราจร ในเขตเมือง ทางหลวงสหพันธ์อาจเป็นถนนขนาด 4 ช่องจราจรเพื่อเพิ่มขีดความสามารถการจราจร ถ้าอยู่ในเขตเนินเขา จะมีการเพิ่มช่องจราจรสำหรับยานพาหนะความเร็วต่ำ เช่น รถโดยสาร รถบรรทุก
ทางหลวงสหพันธ์บางสายอาจมีช่องจราจรสำหรับรถจักรยานยนต์ ช่องรถจักรยานยนต์บนทางหลวงจะอยู่ทางด้านซ้ายสุดของแต่ละฝั่ง และแบ่งออกจากช่องจราจรหลักโดยแถบสีขาว-ดำ
เหตุระเบิดคาเธ่ย์แปซิฟิค เที่ยวบินที่ 700Z
เที่ยวบิน 700Z สายการบินคาเธ่ย์แปซิฟิค เป็นเที่ยวบินที่ถูกดำเนินการโดยคาเธ่ย์แปซิฟิคซึ่งตกลงในวันที่ 25 มิถุนายน พ.ศ. 2515
เที่ยวบิน 700Z ออกเดินทางจากท่าอากาศยานนานาชาติของประเทศสิงคโปร์ และหยุดพักที่ท่าอากาศยานดอนเมือง ณ กรุงเทพมหานคร ก่อนจะไปสู่จุดหมายที่ท่าอากาศยานไคตั๊กประเทศฮ่องกง
ขณะบินอยู่บนความสูง 8,839 เมตร (29000 ฟุต) เหนือเปล็ยกู ทางใต้ของประเทศเวียดนาม ระเบิดซึ่งถูกบรรจุอยู่ในกล่องเครื่องสำอางและวางไว้ใต้เบาะที่นั่งผู้โดยสารนั้นถูกจุดชนวน ระเบิดนั้นทำให้เครื่องบินแตกเป็นเสี่ยงกลางอากาศ ผู้โดยสาร 71 คน รวมไปถึงลูกเรือจำนวน 10 คนเสียชีวิตทั้งหมด
จากการสืบสวนของ British Civil Aviation Department และตำรวจฮ่องกง รวมไปถึงรายงานจากนักข่าวบางกอกโพสต์ ซึ่งยาวถึง 6 ปี "นายตำรวจซึ่งลูกสาวและคู่หมั่นอยู่บนเที่ยวบินนั้น ถูกกล่าวหาว่าเป็นผู้ก่อเหตุ" สมชาย ไชยสุต ซึ่งได้ทำประกันการท่องเที่ยวถึง 3 ที่ให้กับทั้งคู่หมั่นและลูกสาว ได้พ้นจากข้อกล่าวหาด้วยเหตุผลที่ว่าหลักฐานนั้นมีไม่เพียงพอ เขาฟ้องร้องบริษัทประกันและได้รับเงินจำนวน 5.5 ล้านบาท ทว่าต่อมาเขาได้เสียชีวิตลงด้วยโรคมะเร็งในปี พ.ศ. 2528 หลังจาก "พนักงานของสายการบินและญาติของพวกเขา [ได้คิดที่จะ] จ้างนักฆ่าเพื่อมาฆ่าเขา"
สุริยุปราคา 3 พฤศจิกายน พ.ศ. 2556
สุริยุปราคาเต็มดวงเกิดขึ้นในวันที่ 3 พฤศจิกายน พ.ศ. 2556 และกลายเป็นอุปราคาบางส่วนของดวงอาทิตย์ด้วยแมกนิจูด 1.0159 ส่วนเล็กของมหาสมุทรแอตแลนติกตะวันตกสังเกตได้ตอนดวงอาทิตย์ขึ้น เป็นสุริยุปราคาวงแหวน และแคบลงเป็นสุริยุปราคาเต็มดวง
คราสเต็มดวงสังเกตได้จากมหาสมุทรแอตแลนติกเหนือ (ทางตะวันออกของรัฐฟลอริดา) ถึงแอฟริกา (กาบอง, สาธารณรัฐคองโก, สาธารณรัฐประชาธิปไตยคองโก, อูกันดา, เซาท์ซูดาน, เคนยา, เอธิโอเปีย และโซมาเลีย) ด้วยระยะเวลาเต็มดวงนาน 1 นาที 39 วินาที ซึ่งสังเกตได้จากมหาสมุทรแอตแลนติกใต้ ที่โกตดิวัวร์และกานา
พื้นที่ที่เห็นสุริยุปราคาบางส่วนคือ ชายฝั่งตะวันออกของอเมริกาเหนือ, กรีนแลนด์ใต้, เบอร์มิวดา, หมู่เกาะแคริบเบียน, คอสตาริกา, ปานามา, อเมริกาใต้ตอนเหนือ, ส่วนใหญ่ของทวีปแอฟริกา, คาบสมุทรไอบีเรีย, อิตาลี, กรีซ, มัลตา, รัสเซียใต้, คอเคซัส, ตุรกี และตะวันออกกลาง
สุริยุปราคา 13 พฤศจิกายน พ.ศ. 2555
สุริยุปราคาเต็มดวง เกิดขึ้นในวันที่ 13–15 พฤศจิกายน พ.ศ. 2555 เพราะว่ามันได้ข้ามเส้นแบ่งเขตวันสากล โดยเริ่มขึ้นในเวลาท้องถิ่น วันที่ 14 พฤศจิกายน ทางตะวันตกของของเส้นแบ่งวันเหนือนอร์ทเทิร์นออสเตรเลีย และสิ้นสุดลงในเวลาท้องถิ่น วันที่ 13 พฤศจิกายน ทางตะวันออกของเส้นแบ่งวันใกล้กับชายฝั่งตะวันตกของอเมริกาใต้ โดยมีแมกนิจูด 1.0500 และเกิดขึ้นก่อนหน้าจุดเพริจีเพียง 12 ชั่วโมง ด้วยระยะเวลาคราสเต็มดวงมากกว่า 4 นาที สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
สำหรับอุปราคานี้ คราสเต็มดวงสามารถมองเห็นได้จากนอร์ทเทิร์นออสเตรเลีย จนถึงใกล้ 4 องศาเหนือของหมู่เกาะควนเฟร์นันเดซของชิลี ในมหาสมุทรแปซิฟิกใต้โดยสุริยุปราคาได้สิ้นสุดลง เมืองที่มีพลเมืองหนาแน่นที่ได้สัมผัสประสบการณ์คราสเต็มดวง คือ ไคร์น ซึ่งเกิดคราสเต็มดวงขึ้น 2 นาทีหนึ่งชั่วโมงหลังฟ้าสาง (เวลา 06:39 AEST หรือ 20:39 UTC) โดยดวงอาทิตย์อยู่ที่ความสูง 14° เกาะนอร์ฟอล์ก เกาะเล็ก ๆ ในมหาสมุทรแปซิฟิกซึ่งอยู่ทางตะวันออกของออสเตรเลีย ได้สัมผัสประสบการณ์สุริยุปราคาบางส่วน โดยบดบังไปกว่า 98% ของดวงอาทิตย์ในเวลา 09:37 NFT ที่ความสูง 42°
เจเอส มัทสึยูกิ (ดีดี-130)
เรือเจเอส มัทสึยูกิ (JS.MATSUYUKI DD-130) เป็น เรือปราบเรือดำน้ำของกองกำลังป้องกันตนเองทางทะเลญี่ปุ่น (Japan Maritime Self Defence Force :JMSDDF) จัดเป็นประเภทเรือพิฆาตติดขีปนาวุธนำวิถีชั้น ฮัทสึยูกิ (Hatsuyuki-class destroyer) เป็นเรือพิฆาตยุคที่ 3 เข้าประจำการเมื่อปี พ.ศ.2529
รางวัลสตาร์พิคส์ ครั้งที่ 9 ประจำปี พ.ศ. 2554
รางวัลสตาร์พิคส์ ครั้งที่ 9 ประจำปี พ.ศ. 2554 เป็นการมอบรางวัลด้านภาพยนตร์ที่จัดขึ้นโดยนิตยสาร "สตาร์พิคส์" โดยผลผู้ได้รับรางวัลมากสุดจากภาพยนตร์เรื่อง ฝนตกขึ้นฟ้า ได้รางวัล 6 รางวัล
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา
วิทยาลัยเทคโนโลยีธัญลักษณ์
วิทยาลัยเทคโนโลยีธัญลักษณ์ () สังกัดสำนักงานคณะกรรมการการอาชีวศึกษา (เดิมสังกัดสำนักงานคณะกรรมการส่งเสริมการศึกษาเอกชน) เป็นวิทยาลัยอาชีวศึกษาเอกชนแห่งแรกและแห่งเดียวในอำเภอม่วงสามสิบ จังหวัดอุบลราชธานี ที่ทำการเปิดสอนในระดับประกาศนียบัตรวิชาชีพ (ปวช.) และระดับประกาศนียบัตรวิชาชีพชั้นสูง (ปวส.) โดยได้รับอนุญาตจากสำนักงานคณะกรรมการส่งเสริมการศึกษาเอกชน ตามพระราชบัญญัติโรงเรียนเอกชน พ.ศ. 2550 ตั้งแต่วันที่ 4 พฤศจิกายน พ.ศ. 2557
วิทยาลัยเทคโนโลยีธัญลักษณ์ ก่อตั้งขึ้นโดยเจตนารมณ์ของ ดร.ชุติมา รายะนาคร ซึ่งได้เล็งเห็นความจำเป็นและความสำคัญทางการศึกษาของเยาวชนในอำเภอม่วงสามสิบ จังหวัดอุบลราชธานี เป็นอย่างมาก ในอันที่ต้องเดินทางไปศึกษาต่อในอำเภอเมืองอุบลราชธานี จังหวัดอุบลราชธานี อันเป็นการสร้างภาระให้แก่ผู้ปกครอง ทำให้เกิดเป็นแรงผลักดันให้ก่อตั้งวิทยาลัยเทคโนโลยีธัญลักษณ์แห่งนี้ขึ้น เพื่อแบ่งเบาภาระของผู้ปกครองในอำเภอม่วงสามสิบ จังหวัดอุบลราชธานี และยังเป็นการยกระดับการศึกษาประเภทอาชีวศึกษาในอำเภอม่วงสามสิบ จังหวัดอุบลราชธานี ให้มีความก้าวหน้าและยังเป็นการพัฒนาเยาวชนตลอดจนสังคมให้เจริญยิ่งขึ้นด้วย
ปีการศึกษา 2558 วิทยาลัยได้ถูกก่อตั้งขึ้น โดย ดร.ชุติมา รายะนาคร เป็นผู้รับใบอนุญาต ได้เช่าพื้นที่จำนวน 2 ไร่ พร้อมสิ่งปลูกสร้างคือ "อาคารบุญเรือน" และ "อาคารโดม" เป็นระยะเวลา 10 ปี เพื่อใช้เป็นอาคารเรียนระดับชั้นประกาศนียบัตรวิชาชีพและประกาศนียบัตรวิชาชีพชั้นสูง ห้องสมุด ห้องผู้อำนวยการ ห้องคอมพิวเตอร์ ห้องอเนกประสงค์ และอื่นๆ โดยได้รับอนุญาตจากสำนักงานเขตพื้นที่การศึกษาประถมศึกษาอุบลราชธานี เขต 1 (สพป.อบ.1) ให้เปิดทำการเรียนการสอนเป็นวันแรกในวันที่ 16 พฤษภาคม 2558 โดยมีจำนวนนักศึกษาทั้งสิ้น 21 คน จำนวนผู้บริหารทั้งสิ้น 3 คน และครูบรรจุ 3 คน
ปีการศึกษา 2559 วิทยาลัยได้รับอนุญาตจากสำนักงานเขตพื้นที่การศึกษาประถมศึกษาอุบลราชธานี เขต 1 (สพป.อบ.1) ให้เปิดทำการสอนในระดับประกาศนียบัตรวิชาชีพชั้นสูง (ปวส.) ในประเภทวิชาพาณิชยกรรม สาขาวิชาการบัญชีและประเภทวิชาพาณิชยกรรม สาขาวิชาคอมพิวเตอร์ธุรกิจ และยังได้รับอนุญาตให้เปิดทำการสอนในระดับประกาศนียบัตรวิชาชีพ (ปวช.) ในประเภทวิชาคหกรรม สาขาวิชาอาหารและโภชนาการและประเภทอุตสาหกรรมท่องเที่ยว สาขาวิชาการโรงแรม จำนวนนักศึกษาทั้งสิ้น 23 คน จำนวนผู้บริหารทั้งสิ้น 3 คน ครูบรรจุ 3 คน ครูพิเศษ 1 คน และบุคลากรทางการศึกษา 1 คน
ปีการศึกษา 2560 วิทยาลัยมีจำนวนนักศึกษาทั้งสิ้น 31 คน จำนวนผู้บริหารทั้งสิ้น 3 คน ครูบรรจุ 6 คน ครูพิเศษ 2 คน และบุคลากรทางการศึกษา 1 คน
วิทยาลัยเทคโนโลยีธัญลักษณ์ จะเป็นสถานศึกษาที่มุ่งจัดการศึกษาด้านอาชีวศึกษาเพื่อพัฒนาผู้เรียนให้มีคุณธรรม ความรู้ และนำเทคโนโลยีทางการศึกษาไปสู่ความทันสมัยและสามารถดำรงชีวิตอยู่ในสังคมและประเทศชาติได้อย่างมีความสุข
ส่งเสริมอาชีพ
เรียนดี มีงานทำ
ชมพู หมายถึง ความเป็นผู้แตกฉานทางวิชาการ
กลุ่มทีซีซี
กลุ่มไทยเจริญคอร์ปอเรชั่น หรือ กลุ่มทีซีซี ("ทีซีซี"ย่อมาจากชื่อผู้ร่วมก่อตั้ง 3 คน ประกอบด้วย ที คือ เถลิง เหล่าจินดา, ซี คือ จุล กาญจนลักษณ์, ซี คือ เจริญ สิริวัฒนภักดี) เป็นกลุ่มธุรกิจขนาดใหญ่กลุ่มหนึ่งของประเทศไทย ก่อตั้งโดยเจริญ และวรรณา สิริวัฒนภักดี เริ่มต้นจากธุรกิจขนาดเล็กเมื่อวันที่ 9 กันยายน พ.ศ. 2503 และขยายตัวเป็นธุรกิจขนาดใหญ่ โดยมีบริษัท ทีซีซี โฮลดิ้ง จำกัด เป็นผู้ดูแลภาพรวมของกลุ่มธุรกิจทั้งหมด
อี ฮย็อน-อิล
อี ฮย็อน-อิล (; ; 17 เมษายน ค.ศ. 1980 — ) เป็นนักแบดมินตันชายชาวเกาหลีใต้
อี ฮย็อน-อิล ได้เข้าร่วมกีฬาแบดมินตันในโอลิมปิกฤดูร้อน 2004 ประเภทชายเดี่ยว เขาสามารถผ่านเข้าสู่รอบ 16 คนสุดท้ายได้ และพ่ายให้กับบุญศักดิ์ พลสนะจากประเทศไทย
ในการแข่งขันกีฬาแบดมินตันในโอลิมปิกฤดูร้อน 2008 ประเภทชายเดี่ยว อี ฮย็อน-อิลได้พ่ายให้กับลี ชอง เหว่ยจากประเทศมาเลเซีย ในรอบรองชนะเลิศ ด้วยคะแนน 1-2 เกม (18:21 21:13 13:21)
ในเดือนพฤศจิกายน ค.ศ. 2010 อี ฮย็อน-อิล เป็นตัวแทนของประเทศเกาหลีใต้ ในการแข่งขันเอเชียนเกมส์ 2010ที่กว่างโจว เขาได้เข้าร่วมแบดมินตันในประเภทชายเดี่ยว และได้รับเหรียญเงินจากการแข่งขัน
ในปี 2012 เขาเป็นตัวแทนของประเทศเกาหลีใต้เข้าแข่งขันกีฬาแบดมินตันในโอลิมปิกฤดูร้อน 2012ที่ลอนดอน ในรอบแบ่งกลุ่มเขาเอาชนะโรดริโก ปาเชโกจากเปรู ด้วยคะแนน 2-0 เกม (21:12 21:7) ในรอบ 16 คนสุดท้ายเขาชนะ "Jan Ø. Jørgensen" จากประเทศเดนมาร์ก ในรอบ 8 คนสุดท้ายเขาชนะเฉิน จินจากประเทศจีน และในรอบชิงอันดับ 3 เขาพ่ายให้กับเฉิน หลง ด้วยคะแนน 2-1 เกม (21:12 15:21 21:15)
เมื่อวันที่ 10 กันยายน ค.ศ. 2012 อี ฮย็อน-อิล ได้ลาออกจากการเป็นสมาชิกสหพันธ์แบดมินตันโลก และในวันที่ 6 พฤศจิกายน ค.ศ. 2013 ได้กลับมาเป็นสมาชิกอีกครั้ง
ประเทศไทยใน พ.ศ. 2559
เหตุการณ์ที่เกิดขึ้นใน พ.ศ. 2559 (ค.ศ. 2016) ในประเทศไทย
เส้นเมริเดียนที่ 70
เส้นเมริเดียนที่ 70 อาจหมายถึง:
เส้นเมริเดียนที่ 71
เส้นเมริเดียนที่ 71 อาจหมายถึง:
เส้นเมริเดียนที่ 72
เส้นเมริเดียนที่ 72 อาจหมายถึง:
เส้นเมริเดียนที่ 73
เส้นเมริเดียนที่ 73 อาจหมายถึง:
เส้นเมริเดียนที่ 74
เส้นเมริเดียนที่ 74 อาจหมายถึง:
เส้นเมริเดียนที่ 75
เส้นเมริเดียนที่ 75 อาจหมายถึง:
เวรียเมีย
เวรียเมีย ( แปลว่า "เวลา") หรือเรียกว่า เป็นรายการข่าวของช่องหนึ่งรัสเซียและสถานีวิทยุโทรทัศน์กลางแห่งสหภาพโซเวียต () รายการนี้ออกอากาศเมื่อวันที่ 1 มกราคม ค.ศ. 1968 (ยุติการออกอากาศตั้งแต่สิงหาคม ค.ศ. 1991 ถึงธันวาคม ค.ศ. 1994) และ ออกอากาศด้วยระบบภาพสี ตั้งแต่ ค.ศ. 1974
เวรียเมียออกอากาศเวลา 21.00 น. ตามเวลามอสโก ส่วนใหญ่จะเป็นข่าวการประชุมของพรรคคอมมิวนิสต์สหภาพโซเวียต โปลิตบูโร การทำงานของเลขาธิการพรรคคอมมิวนิสต์แห่งสหภาพโซเวียตและประธานาธิบดีแห่งสหภาพโซเวียต และช่วงสมัยกลัสนอสต์ของกอร์บาชอฟทำให้เวรียเมียต้องทำข่าวต่างประเทศมากขึ้น และในช่วงการปฏิวัติ ค.ศ. 1989 ก็มีการทำข่าวการเรียกร้องในยุโรปตะวันออกด้วย
เวรียเมียมีเพลงเปิดตัวคือเพลง Time, Forward! () ของ Georgy Sviridov ใช้ตั้งแต่ ค.ศ. 1981 ถึงปัจจุบัน โดยตั้งแต่ปี ค.ศ. 1994 เป็นต้นมา มีการทำดนตรีใหม่ถึง 2 ครั้ง เพื่อให้มีความทันสมัยโดยคงเอกลักษณ์เดิมของเพลงนี้ไว้
เวรียเมียออกอากาศครั้งสุดท้ายในสหภาพโซเวียตวันที่ 27 สิงหาคม ค.ศ. 1991 เนื่องจากในช่วงความพยายามรัฐประหารในสหภาพโซเวียต พ.ศ. 2534 เวรียเมียกลายเป็นกระบอกเสียงในกับคณะกรรมการสถานการณ์ฉุกเฉินแห่งรัฐจนหลังเหตุการณ์ความพยายามรัฐประหารประธานาธิบดีรัสเซียบอริส เยลต์ซิน สั่งยุติการออกอากาศรวมถึงสถานีวิทยุโทรทัศน์กลางแห่งสหภาพโซเวียตด้วยเหตุว่าเป็นกระบอกเสียงพรรคคอมมิวนิสต์
การยุติสถานีวิทยุโทรทัศน์กลางแห่งสหภาพโซเวียตทำให้มีการเปลี่ยนช่องเป็นช่องหนึ่งอัสตานกินะและแทนที่รายการเวรียเมียด้วยรายการข่าวชื่อว่า ทีวีอินฟอร์ม () โนวัสติอัสตานกินะ () และไอทีเอ โนวัสติ ()
เวรียเมียกลับมาออกอากาศอีกครั้งในวันที่ 16 ธันวาคม ค.ศ. 1994 โดยส่วนใหญ่ออกอากาศเกียวกับสงครามเชชเนียครั้งที่หนึ่งและสงครามเชชเนียครั้งที่สองและออกอากาศจนถึงปัจจุบัน โดยมีสถานะเทียบเท่าข่าวภาคดึกของทางช่องหนึ่งรัสเซียเอง นอกจากนี้ ในปี ค.ศ. 2003 เพิ่มการออกอากาศในวันอาทิตย์ ในชื่อ ซันเดย์เวรียเมีย (Воскресное Время, Voskresnoe Vremja, Sunday Time). โดยใช้เพลงประกอบแยกต่างหาก แต่มีบางส่วนของเพลง Time,Forward! อยู่ด้วย แต่กราฟิกเข้ารายการเป็นแบบเดียกวับเวรียเมียที่ออกอากาศในวันจันทร์-เสาร์
แผลริมอ่อน
แผลริมอ่อน () เป็นโรคติดต่อทางเพศสัมพันธ์ชนิดหนึ่งที่เกิดจากการติดเชื้อแบคทีเรีย "Haemophilus ducreyi" ผู้ป่วยจะมีแผลที่อวัยวะเพศและเจ็บ
แผลริมแข็ง
แผลริมแข็ง () เป็นแผลที่ไม่เจ็บ เกิดขึ้นในผู้ป่วยซิฟิลิสระยะแรก แผลนี้ติดต่อได้ และมักเกิดขึ้นประมาณ 21 วัน หลังจากรับเชื้อ "Treponema pallidum" ซึ่งเป็นแบคทีเรียแกรมลบชนิดเกลียวที่เป็นสาเหตุของซิฟิลิส
สุริยุปราคา 21 สิงหาคม พ.ศ. 2560
สุริยุปราคาเต็มดวง เกิดขึ้นในวันจันทร์ที่ 21 สิงหาคม พ.ศ. 2560 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
อุปราคาครั้งนี้เป็นครั้งที่ 22 จาก 77 ครั้งของแซรอสดวงอาทิตย์ที่ 145 โดยครั้งก่อนหน้าคือ สุริยุปราคา 11 สิงหาคม พ.ศ. 2542 ซึ่งสมาชิกของชุดนี้มีระยะเวลาเพิ่มขึ้น โดยอุปราคาที่นานที่สุดของชุดนี้จะเกิดขึ้นในวันที่ 25 มิถุนายน พ.ศ. 3065 และมีเวลาคราส 7 นาที 12 วินาที
สุริยุปราคาเต็มดวงครั้งนี้มีแมกนิจูดที่ 1.0306 และจะมองเห็นได้เป็นระยะ 110 กม. ผ่านรัฐจำนวนสิบสี่รัฐของสหรัฐอเมริกา ได้แก่ รัฐออริกอน รัฐไอดาโฮ รัฐไวโอมิง รัฐมอนแทนา รัฐไอโอวา รัฐแคนซัส รัฐเนแบรสกา รัฐมิสซูรี รัฐอิลลินอยส์ รัฐเคนทักกี รัฐเทนเนสซี รัฐจอร์เจีย รัฐนอร์ทแคโรไลนา และรัฐเซาท์แคโรไลนา โดยมองเห็นจากแผ่นดินครั้งแรกหลังจากเวลา 10:15 PDT (17:15 UTC) เพียงไม่นานที่ชายฝั่งแปซิฟิกของรัฐออริกอน จากนั้นคราสจะเคลื่อนตัวไปทางตะวันออกผ่านเมืองเซเล็ม รัฐออริกอน เมืองแคสเปอร์ รัฐไวโอมิง เมืองลิงคอล์น รัฐเนแบรสกา เมืองแคนซัสซิตี รัฐมิสซูรี เมืองเซนต์หลุยส์ รัฐมิสซูรี เมืองโฮปคินส์วิลล์ รัฐเคนทักกี เมืองแนชวิลล์ รัฐเทนเนสซี เมืองโคลัมเบีย รัฐเซาท์แคโรไลนา และสุดท้ายที่เมืองชาร์เลสตัน รัฐเซาท์แคโรไลนา (คราส)
คราสบดบังลึกที่สุดครั้งนี้กินระยะเวลา 2 นาที 41.6 วินาทีที่ ในอุทยานแห่งรัฐไจแอนท์ซิตี ทางใต้ของเมืองคาร์บอนเดล รัฐอิลลินอยส์ และเงาคราสมีขนาดใหญ่ที่สุดที่ ใกล้กับหมู่บ้านของเซรูเลียน รัฐเคนทักกี อยู่ระหว่างเมืองโฮปคินส์วิลล์ และพรินซ์ตัน นับเป็นสุริยุปราคาเต็มดวงครั้งแรกที่มองเห็นได้จากสหรัฐอเมริกาตะวันออกเฉียงใต้ ตั้งแต่สุริยุปราคาเต็มดวง 7 มีนาคม พ.ศ. 2513 ซึ่งมองเห็นได้แต่ที่รัฐฟลอริดา
ส่วนสุริยุปราคาบางส่วนจะมองเห็นได้กว้างกว่าโดยเส้นทางเงามัวของดวงจันทร์ ซึ่งจะมองเห็นได้ในทวีปอเมริกาเหนือ อเมริกาใต้ตอนเหนือ ยุโรปตะวันตก และทวีปแอฟริกา
สุริยุปราคา 2 กรกฎาคม พ.ศ. 2562
สุริยุปราคาเต็มดวง จะเกิดขึ้นในวันที่ 2 กรกฎาคม พ.ศ. 2562 ด้วยแมกนิจูด 1.0459 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร แนวคราสจะมองเห็นได้ในมหาสมุทรแปซิฟิกด้านตะวันออกของนิวซีแลนด์ ไปจนถึงแคว้นโกกิมโบในชิลีและอาร์เจนตินาขณะดวงอาทิตย์ตก ซึ่งจุดที่เห็นสุริยุปราคาเต็มดวงนานที่สุดอยู่ในมหาสมุทรแปซิฟิก โดยจะเห็นเป็นเวลา 4 นาที 32 วินาที
ฟุตซอลหญิงโลก 2010
การแข่งขันฟุตซอลหญิงโลก 2010 () นับเป็นการแข่งขันฟุตซอลชิงแชมป์โลกครั้งที่ 1 ซึ่งจัดขึ้นที่ประเทศสเปน ในช่วงวันที่ 6 – 11 ธันวาคม พ.ศ. 2553
ด้านล่างนี้เป็นรายชื่อผู้ตัดสินในการแข่งขันฟุตซอลหญิงโลก 2010
เส้นเมริเดียนที่ 76
เส้นเมริเดียนที่ 76 อาจหมายถึง:
เส้นเมริเดียนที่ 77
เส้นเมริเดียนที่ 77 อาจหมายถึง:
เส้นเมริเดียนที่ 78
เส้นเมริเดียนที่ 78 อาจหมายถึง:
เส้นเมริเดียนที่ 81
เส้นเมริเดียนที่ 81 อาจหมายถึง:
เส้นเมริเดียนที่ 82
เส้นเมริเดียนที่ 82 อาจหมายถึง:
เส้นเมริเดียนที่ 83
เส้นเมริเดียนที่ 83 อาจหมายถึง:
เส้นเมริเดียนที่ 84
เส้นเมริเดียนที่ 84 อาจหมายถึง:
ประเทศไทยใน พ.ศ. 2489
เหตุการณ์ที่เกิดขึ้นใน พ.ศ. 2489 ในประเทศไทย
ฉบับแท้
ในบันเทิงคดี ฉบับแท้ () คือข้อเท็จจริงที่เป็นที่ยอมรับว่าเป็นส่วนหนึ่งของเรื่องในจักรวาลของเรื่องเล่าเรื่องหนึ่ง มักใช้ขัดแย้งหรือเป็นหลักสำหรับงานเขียนแฟนฟิกชัน คำอื่น ๆ ที่ใช้ได้แก่ ตำนาน (mythology) เส้นเวลา (timeline) และความสืบเนื่อง (continuity) โดยคำว่าตำนานมักหมายถึงฉบับแท้ที่มีรายละเอียดลึกซึ้งที่ต้องการการระงับความไม่เชื่อชั่วคราว (เช่น โลกหรือประวัติศาสตร์ในจินตนาการที่อุปโลกน์ขึ้น) ขณะที่คำว่าเส้นเวลาและความสืบเนื่อง หมายถึงอาร์กเรื่องหนึ่ง ๆ ที่ทุกเหตุการณ์เชื่อมโยงกันด้วยลำดับเวลา
ศรีวราห์ รังสิพราหมณกุล
พลตำรวจเอก ศรีวราห์ รังสิพราหมณกุล สมาชิกสภาขับเคลื่อนการปฏิรูปประเทศ, รองผู้บัญชาการตำรวจแห่งชาติ ด้านความมั่นคง, ผู้อำนวยการศูนย์อำนวยการรักษาความสงบเรียบร้อยการออกเสียงประชามติ สำนักงานตำรวจแห่งชาติ อดีตผู้ช่วยผู้บัญชาการตำรวจแห่งชาติ และอดีตผู้บัญชาการตำรวจนครบาล นายตำรวจราชสำนักเวร
พล.ต.อ.ศรีวราห์ หรือที่สื่อมวลชนมักจะเรียกว่า บิ๊กปู เกิดเมื่อวันที่ 9 กันยายน พ.ศ. 2502 จบการศึกษาระดับปริญญาตรีรัฐประศาสนบัณฑิตจากโรงเรียนนายร้อยตำรวจ รุ่นที่ 35 เพื่อนร่วมรุ่นที่มีชื่อเสียง อาทิ พล.ต.ต.ปวีณ พงศ์สิรินทร์ รองผู้บัญชาการตำรวจภูธรภาค 8
วันที่ 5 ตุลาคม พ.ศ. 2558 พล.ต.อ.ศรีวราห์ได้รับโปรดเกล้าแต่งตั้งให้เป็นสมาชิกสภาขับเคลื่อนการปฏิรูปประเทศ
พล.ต.อ.ศรีวราห์ เป็นหัวหน้าชุดคลี่คลายคดีระเบิด เหตุระเบิดในกรุงเทพมหานคร พ.ศ. 2558 ต่อมาเมื่อ พล.ต.อ.จักรทิพย์ ชัยจินดา ดำรงตำแหน่งผู้บัญชาการตำรวจแห่งชาติจึงได้แต่งตั้ง พล.ต.ท.ศรีวราห์ รังสิพราหมณกุล ผู้ช่วยผู้บัญชาการตำรวจแห่งชาติ เป็นหัวหน้าพนักงานสอบสวนคดีระเบิดแยกราชประสงค์และท่าเรือสาทร
วันที่ 1 ตุลาคม พ.ศ. 2559 พล.ต.อ.ศรีวราห์ได้รับการแต่งตั้งให้ดำรงตำแหน่งรองผู้บัญชาการตำรวจแห่งชาติเพื่อเป็นการเยียวยา พล.ต.อ.ศรีวราห์ที่ได้รับการโยกย้ายตำแหน่งแบบไม่เป็นธรรม ภายหลังเกิดเหตุการณ์ระเบิดและวางเพลิงระหว่างวันที่ 11 สิงหาคม พ.ศ. 2559 ถึง 12 สิงหาคม พ.ศ. 2559 ใน 7 จังหวัด พล.ต.อ.ศรีวราห์ รังสิพราหมณกุล ได้รับมอบหมายให้เป็นหัวหน้าพนักงานสืบสวนสอบสวน
กระทรวงในประเทศลาว
กระทรวงในประเทศลาว เป็นหน่วยงานของรัฐบาลแห่งสปป.ลาว ปัจจุบันมีกระทรวงจำนวน 18 กระทรวงและองค์การเทียบเท่าจำนวน 3 แห่ง
ไลนัส เซบาสเตียน
ไลนัส เซบาสเตียน (; เกิดวันที่ 20 สิงหาคม พ.ศ. 2529) เป็น คนดังในยูทูบ รวมไปถึง ผู้ผลิต ผู้นำเสนอ และผู้ก่อตั้ง ไลนัสมีเดียกรุ๊ป
ไลนัสเป็นที่รู้จักจากการสร้างและจัดทำช่องในยูทูบ "ไลนัสเทคทิปส์ เทคควิกกี้" และ "แชแนลซุปเปอร์ฟัน "ซึ่งมีผู้ติดตามรวมกันถึง 3.54 ล้านคน นอกจากนี้เค้ายังเป็นผู้นำเสนอสำหรับวีดีโอทางเทคโนโลยีสำหรับผู้ค้าคอมพิวเตอร์ปลีกจากแคนาดาที่ชื่อ  ตั้งแต่ปีพ.ศ. 2551 ถึง ปี 2558 อีกด้วย ในปีพ.ศ. 2558 นิตยสารอิงซ์จะดับให้เซบาสเตียนเป็นอันดับที่ 4 ในรายชื่อของ "30 อันดับแรกของผู้นำทางเทคโนโลยี "
"ไลนัสเทคทิปส์ "อยู่ในอันดับที่ 12 ของช่องทางวิทยาศาสตร์และเทคโนโลยีที่มีคนดูเยอะที่สุดในยูทูบ (เมื่อเดือนมกราคม พ.ศ. 2559) ในปีพ.ศ. 2557 ทูบฟิลเตอร์ กล่าวว่าช่องนี้อยู่ใน "1% แรกของช่องทางโฆษณาที่กูเกิ้ลต้องการ" ในยูทูบสำหรับหมวดเทคโนโลยี
เซบาสเตียนซึ่งเคยทำงานเป็นผู้จัดการหมวดในร้านขายคอมพิวเตอร์ออนไลน์ของแคนาดา เคยเป็นพิธีกรสำหรับ ช่องเทคโนโลยี NCIX ซึ่งถูกสร้างขึ้นเพื่อสาธิตสินค้าให้ร้านค้าปลีก เซบาสเตียนทำงานกับช่างกล้องและคนตัดต่อ ด้วยทรัพยากรอันจำกัด พวกเขาต้องถ่ายวีดีโอด้วยกล้องที่ยืมมาจากลูกชายของประธานบริษัท
ด้วยค่าใช้จ่ายที่สูงและคนดูที่น้อยในช่วงแรกที่ช่องถูกสร้างขึ้น เซบาสเตียนจึงถูกสั่งให้สร้างช่อง "ไลนัสเทคทิปส์ "เพื่อเป็นตัวเลือกที่ถูกกว่าของช่อง NCIX และลดค่าถ่ายทำโดยไม่ส่งผลกระทบต่อแบรนด์ NCIX โดยช่องถูกสร้างเมื่อวันที่ 24 พฤษจิกายน พ.ศ. 2551
ใน NCIX เซบาสเตียนไม่ได้ทำแต่งานเกี่ยวกับวีดีโอเท่านั้น เวลาอยู่ในบริษัทนั้น เขาทำงานหลายอย่าง เช่น เป็นพนักงานขายเต็มเวลา ผู้ออกแบบระบบ ผู้จัดการผลิตภัณฑ์และหมวดหมู่
เซบาสเตียนก่อตั้งไลนัสมีเดียกรุ๊ปในเดือนมกราคม ปีพ.ศ. 2556 จากโรงรถ โดยร่วมมือกับ ลูค ลาเฟร็นเนียร์ เอ็ดเซล ยาโก และ แบรนดอน ลี กลุ่มได้พัฒนาช่อง"ไลนัสเทคทิปส์ "ต่อมาเซบาสเตียนยังเริ่มทำ เทคควิกกี้
เซบาสเตียนได้แต่งงานกับอีวอนน์ โฮ ตั้งแต่เดือนเมษายน ปีพ.ศ. 2554 และมีลูกสาวและลูกชายอย่างละหนึ่งคน เขามีความสุขในการใช้เวลากับครอบครัว และยังกล่าวในบทสัมภาษณ์ปีพ.ศ. 2558 กับ ว่า "[ครอบครัวของผม] เป็นเหตุผลให้ผมตื่นขึ้นทุกๆวันและสร้างบริษัท"
การบินไทย เที่ยวบินที่ 679
การบินไทย เที่ยวบินที่ 679 (TG679) นำผู้โดยสารบินจากท่าอากาศยานนานาชาติกว่างโจวไป๋-ยฺหวินกลับมายังท่าอากาศยานสุวรรณภูมิ เมื่อวันที่ 8 กันยายน พ.ศ. 2556 เที่ยวบินนี้บริการด้วยเครื่องบินแอร์บัส เอ 330-300 ทะเบียน HS-TEF เมื่อเวลา 23.30 น. ขณะลงจอดที่สนามบินสุวรรณภูมิได้เสียหลักลื่นไถลออกนอกทางวิ่ง (รันเวย์) ด้านขวาของเครื่องบินครูดไปกับพื้นและเกิดเพลิงลุกไหม้ มีผู้บาดเจ็บ 13 ราย ไม่มีผู้เสียชีวิต
โฟโตอิเล็กทริกเซ็นเซอร์
โฟโตอิเล็กทริกเซ็นเซอร์ () เป็นเซ็นเซอร์ที่ใช้ในการตรวจจับการเคลื่อนไหว การตรวจจับวัตถุ และการตรวจสอบขนาดรูปร่างของวัตถุ เซ็นเซอร์ชนิดนี้ทำงานโดยที่ไม่ต้องมีการสัมผัสตัววัตถุ แต่เป็นการอาศัยหลักการส่งและรับแสง โดยมีส่วนประกอบสำคัญ 2 ส่วน คือ ตัวส่งแสง (emitter) และตัวรับแสง (receiver) ลักษณะการตรวจจับเกิดจากการที่ลำแสงจากตัวส่งแสง ส่งไปสะท้อนกับวัตถุหรือถูกขวางกั้นด้วยวัตถุ ส่งผลให้ตัวรับแสงรู้สภาวะที่เกิดขึ้น และเปลี่ยนแปลงสภาวะของสัญญาณทางด้านเอาต์พุตเพื่อนำไปใช้งานต่อไป
เซ็นเซอร์ประเภทนี้ โดยทั่วไปจะมีระยะการตรวจจับที่ 0–200 เมตร เป็นเซ็นเซอร์ที่เหมาะสำหรับการใช้งานที่ต้องการความเร็วในการตรวจจับ และงานที่ไม่ต้องการสัมผัสกับตัววัตถุ แต่จะไม่ค่อยเหมาะกับการติดตั้งในบริเวณที่มีฝุ่นเยอะ หรืองานที่มีสารเคมีที่สามารถกัดกร่อนอย่างรุนแรงได้ เนื่องจากจะทำให้ระยะในการตรวจจับและความแม่นยำในการตรวจจับลดลงเป็นอย่างมาก
โฟโตอิเล็กทริกเซ็นเซอร์ แบ่งตามลักษณะการตรวจจับและตำแหน่งการติดตั้งตัวรับแสงและตัวส่งแสงได้ 3 ประเภท ดังนี้
แสง ความชื้น และฝุ่น เป็นตัวแปรหลัก ที่จะมารบกวนแสงของโฟโตอิเล็กทริกเซ็นเซอร์ ทำให้การทำงานเกิดความไม่แม่นยำได้ การติดตั้งจึงต้องตรวจสอบสภาพแวดล้อม หรือเลือกเซ็นเซอร์ที่ผลิตมาเพื่อสภาวะเหล่านั้น เช่น ในกรณีที่มีฝุ่นเยอะ ต้องติดตั้งเซ็นเซอร์ที่ตรวจจับได้ไกล ซึ่งสามารถยิงแสงทะลุฝุ่นผงไปได้ หรือในกรณีที่มีแสงรบกวนมาก ควรติดตั้งเซ็นเซอร์ที่ใช้แสงแบบมองไม่เห็นด้วยตาเปล่า (Non visible light source) เช่น แสงอินฟาเรด
หากใช้โฟโตอิเล็กทริกเซ็นเซอร์มากกว่าหนึ่งตัว ควรติดตั้งให้ตัวส่ง (emitter) และตัวรับ (receiver) ของแต่ละตัวสลับกันไป เนื่องจากตัวรับของเซ็นเซอร์ตัวหนึ่ง อาจไปรับสัญญาณของเซ็นเซอร์อีกตัว ทำให้เกิดการทำงานผิดพลาดได้ หรืออีกวิธีหนึ่งอาจเลือกใช้เซ็นเซอร์ที่มีตัว Polarizing Filter ซึ่งสามารถกรองเฉพาะแสงจากตัวส่งที่ต้องการได้ อย่างไรก็ตามฟิลเตอร์ก็มีข้อเสียตรงที่ทำให้ระยะการตรวจจับของเซ็นเซอร์สั้นลงวิธีการติดตั้ง Photoelectric Sensor อย่างถูกต้อง
ประกันภัยรถยนต์
ประกันภัยรถยนต์ คือ การประกันความเสียหายที่เกิดขึ้นจากการใช้รถยนต์ ในที่นี้รวมถึงรถโดยสารส่วนบุคคล รถจักรยานยนต์ รถบรรทุก การประกันรถยนต์ เกิดขึ้นหลังสงครามโลกครั้งที่ 1ในหลายเมืองใหญ่ ในช่วงนั้นการขับรถยนต์ค่อนข้างมีอันตราย ในตอนนั้นยังไม่มีการบังคับประกันรถยนต์ นั่นหมายถึงผู้ประสบภัยรถยนต์มักไม่ค่อยได้รับการชดเชยจากอุบัติเหตุ และผู้ขับมักได้รับพิจารณาว่าต้องจ่ายค่าเสียหายต่อรถยนต์รับทรัพย์สิน การบังคับประกันภัยรถยนต์ มีการใช้ครั้งแรกในสหราชอาณาจักร จากพระราชบัญญัติการจราจรทางบก ค.ศ. 1930
ในประเทศไทยแบ่งการประกันวินาศภัยสำหรับรถยนต์ ออกเป็น 2 ประเภท ได้แก่ ประกันภัยรถยนต์ภาคบังคับ (พ.ร.บ.) และประกันภัยรถยนต์ภาคสมัครใจ (ประกันชั้น 1, ประกันชั้น 2+ และประกันชั้น 3 หรือชั้น 3+ ) โดยทั้งสองกรมธรรม์จะให้การคุ้มครองที่แตกต่างกันออกไป
ประกันภัยรถยนต์ภาคบังคับ (Compulsory Third Party Insurance)
พ.ร.บ. รถใช้คุ้มครองการรักษาพยาบาลคนที่เกิดอุบัติเหตุจากรถ เมื่อเกิดอุบัติเหตุแล้วคนเจ็บจะได้รับการรักษาแน่นอน และเป็นส่วนที่เราต้องแสดงเอกสารเมื่อเวลาไปต่อทะเบียนรถ เพราะเป็นการประกันภัยรถยนต์ภาคบังคับกรมธรรม์ที่บังคับโดยกฎหมายกล่าวคือรถยนต์ทุกคัน ไม่ว่าจะเป็น รถใหม่ป้ายแดง หรือรถเก่านาน 10 ปี จะต้องมีกรมธรรม์ดังกล่าว โดยในประเทศไทยเรียกกันสั้น ๆ ว่า พรบ.รถยนต์ ซึ่งบังคับให้รถทุกคันจะต้องลงทะเบียน และต่อในทุกๆ ปี เพราะไม่เช่นนั้นอาจจะถูกจับดำเนินคดีตามกฏที่ได้ระบุไว้ใน พรบ.รถยนต์ หรือ พระราชบัญญัติคุ้มครองผู้ประสบภัยจากรถ พ.ศ. 2535 
ผู้ขับขี่มีความผิดตามกฎหมายจราจรและโดนค่าปรับไม่เกิน 10,000 บาท
การประกันภัยรถยนต์ภาคสมัครใจ เป็นการตกลงกันระหว่างผู้ซื้อ (ผู้เอาประกันภัย) และผู้ขาย (บริษัทประกันภัย) โดยเป็นการเลือกซื้อความคุ้มครองประกันภัยตามความพึงพอใจของผู้ซื้อ ซึ่งผู้ซื้อทำด้วยความสมัครใจ ไม่ได้ถูกบังคับโดยกฎหมาย สำหรับประกันภัยรถยนต์ภาคสมัครใจ ได้แก่ ประกันที่ผู้ขับรถจะต้องซื้อต้องทำการต่อทุกปี หรือที่รู้จักกันดีในชื่อว่า ประกันรถชั้น 1 ประกันรถชั้น 2+ ประกันรถชั้น 3 หรือประกันรถชั้น 3+ ในส่วนความคุ้มครองนี้ คุณสามารถซื้อเพิ่มเติมได้จากพ.ร.บ. ภาคบังคับ
ประกันชั้น 1
เป็นการประกันภัยที่ให้ความคุ้มครองมากกว่าการประกันภัยรถยนต์ประเภทอื่นๆ โดยมีความคุ้มครองหลักครบทั้ง 4 ประเภท ดังนี้ ประกันชั้น 2+ หรือประกันชั้น 2 พลัส
ให้ความคุ้มครองรับผิดชอบต่อความเสียหายแบบประกันภัยชั้น 2 แต่เพิ่มความรับผิดต่อความเสียหายต่อตัวรถยนต์คันเอาประกันภัยกรณีที่ชนกับยานพาหนะทางบกเท่านั้น และต้องมีคู่กรณี โดยให้ความคุ้มครอง ดังนี้ประกันชั้น 3+ หรือประกันชั้น 3 พลัส
ให้ความคุ้มครองรับผิดชอบต่อความเสียหายแบบประกันภัยชั้น 3 แต่เพิ่มความรับผิดต่อความเสียหายต่อตัวรถยนต์คันเอาประกันภัยกรณีที่ชนกับยานพาหนะทางบกเท่านั้น และต้องมีคู่กรณี โดยให้ความคุ้มครอง ดังนี้ประกันชั้น 3
กรมธรรม์ประกันภัยรถยนต์ประเภท 3 ให้ความคุ้มครองน้อยกว่าการประกันภัยรถยนต์ประเภท 1 และประเภท 2 โดยบริษัทประกันภัยจะชดใช้ค่าสินไหมทดแทนเฉพาะความรับผิดตามกฎหมายต่อบุคคลภายนอก ดังนี้ http://easyinsurebroker.com/
เส้นเมริเดียนที่ 85
เส้นเมริเดียนที่ 85 อาจหมายถึง:
เส้นเมริเดียนที่ 86
เส้นเมริเดียนที่ 86 อาจหมายถึง:
เส้นเมริเดียนที่ 87
เส้นเมริเดียนที่ 87 อาจหมายถึง:
เส้นเมริเดียนที่ 88
เส้นเมริเดียนที่ 88 อาจหมายถึง:
เส้นเมริเดียนที่ 89
เส้นเมริเดียนที่ 89 อาจหมายถึง:
เส้นเมริเดียนที่ 92
เส้นเมริเดียนที่ 92 อาจหมายถึง:
แมตต์ ชาร์ป
แมตทิว ชาร์ป () เกิด 22 กันยายน ค.ศ. 1969 เป็นนักดนตรีที่เล่นได้หลายหลายเครื่องดนตรี นักร้อง นักแต่งเพลง โปรดิวเซอร์ ชาวอเมริกัน เป็นที่รู้จักในฐานะสมาชิกก่อตั้ง และอดีตมือเบส วงอัลเทอร์เนทีฟร็อกที่ชื่อ วีเซอร์ ในปี ค.ศ. 1994 เขาเริ่มวงดนตรีที่ชื่อ เดอะเรนทอลส์ ออกผลงานชุดแรกก่อนที่จะมีผลงานแรกกับวีเซอร์ ต่อด้วยอัลบั้มที่ 2 ในปี ค.ศ. 1999 และอีพีในปี ค.ศ. 2007 นอกจากนั้นแล้วเขายังออกอัลบั้มเต็มและอีพีในฐานะศิลปินเดี่ยว